2011. május 8-án Egervári Sándor a Düssledorf-Aachen Bundesliga II bajnokiján a helyszínen figyelte meg Stiebert. 2011-ben Egervári Sándor nevezte a felnőtt válogatott keretébe a Svédország és Moldova elleni Eb-selejtezőkre a Puskás Ferenc Stadionban megrendezett mérkőzésekre. A svédek elleni mérkőzésen csereként lépett pályára, amely 2–1-es győzelemmel végződött. 2015. május 6-án a litvánok elleni felkészülési mérkőzés megszerezte első gólját a válogatottban. A 4–0-ra megnyert mérkőzés 15. percében Stieber a jobb felsőbe tekert egy lecsorgó labdát, a tizenegyespont környékéről, ezzel megszerezte a vezetést a magyar válogatottnak. Egy héttel később a finn labdarúgó-válogatott ellen a 82. percben Tőzsér szabadrúgását Niklas Moisander az ötösről fejelte ki és ezután a rosszabbik lábával a bal felsőbe bombázott 15 méterről Stieber, ezzel megnyerve a mérkőzést 1–0-ra. Részt vett a 2016-os labdarúgó-Európa-bajnokságon is. Az osztrákok elleni első csoport mérkőzésen (2–0) csereként beállva ő állította be a végeredményt.